Saint-Étienne Modèle 1907

KinnigBroDoareMindrailherez yenaet dre aerMont en-droTennata dre amprest-gazoù, pistonMunision8 mm LebelProduerienManufacture d'Armes de Saint-ÉtienneManufacture d'Armes de ChâtelleraultMare produiñ1909 - 1917Niver produetOuzhpenn 65.000Perzhioù teknikelMas (hep kartouchenn)24 kgHirder1.180 mmHirder ar c'hanol710 mmTizh mont e-maez ar boledoù724 m/sLusk-tennañ teorikel600 tenn/mnEndalc'hBandennadoù reut 25 kartouchennGourizoù 300 kartouchenn (stumm T)LezennRummad e Bro-C'hallA
Ar Saint-Étienne Modèle 1907 zo ur vindrailherez produet er Manufacture d'Armes de Saint-Étienne etre 1909 ha 1917. Implijet eo bet gant an arme c'hall e-pad ar Brezel-bed Kentañ dreist-holl.

 Istor 
Er bloavezhioù 1900 e oa an embregerezh prevez Hotchkiss e penn ar jeu evit diorren an armoù aotomatek e Bro-C'hall. Pa fellas d'an arme c'hall kaout ur vindrailherez standart e voe divizet lakaat sevel unan e atalieroù-Stad Puteaux. Kement-mañ a oa graet evit chom mestr war produiñ an armoù. Ganet e voe ar vindrailherez Puteaux e 1905, met diskouez a reas bezañ siek abalamour da gudennoù tommadur e-pad an tenn Mitrailleuses de Puteaux war Mitrailleuse.fr (lennet d'ar 25/10/2024). Ar MAS, a oa ul labouradeg-Stad, a ginnigas e 1907 ur vindrailherez Puteaux gwellaet, a voe choazet gant an arme c'hall er memes bloaz evel mindrailherez standart. Kregiñ a reas he froduiñ e 1909 hepken La mitrailleuse Saint-Étienne, modèle 1907, levrig embannet gant Mirdi an Arme e Pariz (pellgarget d'ar 25/10/2024).

 Deskrivadur 
E-keñver an arm savet e Puteaux, ar vindrailherez Saint-Étienne 1907 a oa cheñchet aozadur he c'hanol ha tres he rizennoù. Kemmet e oa bet ar sistem amprest-gazoù, ha gellet a rae bezañ cheñchet he c'hanol aesoc'h pa oa re domm Mitrailleuses Saint Etienne 1907 war Mitrailleuse.fr (lennet d'ar 25/10/2024). Evit chom hep paeañ gwirioù da Hotchkiss, hag a implije en e vindrailherezioù ur piston amprest-gazoù kaset war-zu ar gulasenn, gwikefre ar Modèle 1907 a voe pourveziet gant ur sistem piston kaset war-zu beg ar c'hanol. Luziet e oa, ha kalz muioc'h a bezhioù a oa ezhomm evit sevel anezhi neuze. Gwinterell he c'hulasenn a oa dindan he c'hanol, ha tommañ a rae betek re McNAB Chris, Armes à feu Encyclopédie visuelle, L'Imprévu, 2022, p. 241. Kambret e oa ar Modèle 1907 evit ar memes kartouchennoù 8 mm hag ar fuzuilhoù standart Lebel. He lusk-tennañ teorikel a oa war-dro 600 tenn/mn. Ar vindrailherez hec'h-unan a oa 24 kg he fouez hag he zrebez 32,7 kg.

 Implij 
E deroù ar Brezel-bed Kentañ e chomas ar mindrailherezioù gall war an eil pe trede linenn. Gant penn-kentañ ar brezel en trañcheoù e tiskouezas ar Modèle 1907 un nebeud sioù : re vresk e oa he gwikefre evit an emgannoù er frigas, ha lousaat a rae buan. Ne oa ket aes da zivontañ ha da gempenn, ha re bonner e oa evit bezañ diblaset buan. Daoust d'un nebeud cheñchamantoù degaset e 1916 (Modèle T, evit Transformé) evit klask renkañ ar c'hudennoù tommañ ha gwellaat ar c'houch, divizet e voe implijout ar mindrailherezioù Hotchkiss 1914 en he flas. Paouez a reas produiñ ar Modèle 1907 e 1917.

Goude ar brezel e voe kaset skouerennoù eus ar Modèle 1907 en trevadennoù gall. Lod all a voe implijet betek deroù an Eil Brezel-bed gant an arme c'hall, en a-dreñv pe e savadurioù difenn dreist-holl.

 Daveennoù 

Rummad:Mindrailherezioù
Rummad:Armoù Bro-C'hall
Rummad:Armoù ar Brezel-bed Kentañ
Rummad:Armoù an Eil Brezel-bed